**נוהל פתיחת תיק חדש במרכז החינוכי טיפולי לתלמידים כבדי שמיעה וחרשים**

**תנאי סף אודיולוגיים: ירידה בשמיעה, חד צדית או דו- צדית, קבועה או ממושכת**

**ירידה חד- צדית:**

אוזן אחת תקינה, אוזן שנייה עם ירידה בשמיעה, של לפחות dB26 בממוצע ארבע תדירויות הדיבור (500; 1000; 2000; 4000 Hz) ו/או בממוצע התדירויות הגבוהות (3000-8000 Hz) גבוה מ- dB26.

**ירידה דו- צדית:**

ירידה בשמיעה בשתי האוזניים, שבה בכל אוזן ירידה של לפחות dB26 בממוצע תדירויות הדיבור (500; 1000; 2000; 4000 Hz) ו/או בממוצע התדירויות הגבוהות (3000-8000 Hz) גבוה מ- dB26.

**ירידה ממושכת:**

ירידה בשמיעה הנמשכת לאורך שנה, לפחות.

**מסמכים נדרשים:**

1. **א - בירידה הולכתית\*:** 3 אודיוגרמות לאורך שנה או יותר בהפרשים של 3-4 חודשים לפחות ביניהן, כשהאחרונה נערכה בחודשיים האחרונים.

**ב - בירידה הולכתית קבועה, או בירידה תחושתית- עצבית:** 2 אודיוגרמות בהפרש של חודש לפחות, או אודיוגרמה אחת המלווה בבדיקת BERA המאמתת את תוצאות הבדיקה ההתנהגותית.

1. **דו"ח מרופא אף אוזן גרון** המתאר את מצב האוזניים לאורך השנה האחרונה לפחות.
2. טופס **ויתור על סודיות** החתום על ידי שני ההורים.
3. טופס פרטים - **הפניית תלמיד** הכולל את פרטי התלמיד ואת המסגרת החינוכית.
4. **צילום ת"ז** של אחד ההורים כולל הספח בו מופיע התלמיד.

**הערות:**

\* בירידה הולכתית לא קבועה (כגון נוזלים/ דלקות) אין להסתפק בשתי בדיקות בלבד, או בבדיקות עם הפרשי זמן קצרים.

\*\* במקרים גבוליים החלטה על פתיחת תיק תתקבל לאחר התייעצות רב מקצועית הכוללת קלינאית תקשורת מהמרכז החינוכי טיפולי.

\*\*\* אין להבטיח להורים ו/ או למסגרת החינוכית את פתיחת התיק לפני פתיחתו רשמית.

\*\*\*\* לאחר פתיחת התיק, הטיפול יימשך מול הרכזת האזורית והיועצת.